Di leqdic-agi-nnteɣ neffeɣ ɣer wennar, nesteqsa acḥal d amselɣu akken ad d-nawi isallen ɣef uẓar n wawal Icerqiyen, nufa-d tiririyin ɣef yestaqsiyen-nteɣ mgaradent ayen i dyettbegginen d akken maci yiwet n turdiwt i yellan ɣef uẓar-agi. Mass Ḥamid Sebrawi yesɛa 93 n yiseggasen di leɛmer-is, yenna-d ɣef temsalt-agi n uẓar « Aẓar n wawal-agi Icerqiyen » yal yiwen amek i d-yeqqar fell-as nekk ur ẓriɣ ara, At zik taddart-nneɣ qqaren-as Icerqiyen » acku deg-s i d-yecreq yiṭij, acku tefka udem-is ɣer wedrar n Ǧerǧer.